ಹ್ಯಾಟ್ರಿಕ್ ಹೀರೋ ಶಿವಣ್ಣನ ಸಿನಿ ಜರ್ನಿಗೆ 37 ವರ್ಷಗಳ ಸಂಭ್ರಮ

ಕರುನಾಡು ಕಂಡ ಹ್ಯಾಟ್ರಿಕ್ ಹೀರೋ ಶಿವರಾಜ್‌ಕುಮಾರ್ (Actor Shivarajkumar) ಅವರ ಸಿನಿ ಪಯಣಕ್ಕೆ 37 ವರ್ಷಗಳಾಗಿದೆ. ಇಂದಿಗೂ ಬಹುಬೇಡಿಕೆ ನಟನಾಗಿ ತಮ್ಮ ಛಾರ್ಮ್ ಉಳಿಸಿಕೊಂಡಿದ್ದಾರೆ. 37 ವರ್ಷವನ್ನ ಚಿತ್ರರಂಗದಲ್ಲಿ ಶಿವಣ್ಣ ಪೂರೈಸುವುದಕ್ಕೆ ಅಭಿಮಾನಿಗಳು ಶುಭಕೋರುತ್ತಿದ್ದಾರೆ. ಇದನ್ನೂ ಓದಿ: ಟರ್ಕಿ-ಸಿರಿಯಾ ಭೀಕರ ಭೂಕಂಪ: ನೆರವಿಗೆ ನಿಂತ ಸನ್ನಿ ಲಿಯೋನ್

1986ರಲ್ಲಿ `ಆನಂದ್ʼ (Anand) ಚಿತ್ರದ ಮೂಲಕ ಶಿವಣ್ಣ ಸಿನಿರಂಗಕ್ಕೆ ನಾಯಕನಾಗಿ ಎಂಟ್ರಿ ಕೊಟ್ಟರು. ಬಳಿಕ `ರಥಸಪ್ತಮಿ’ (Rathasaptami) ಮತ್ತು `ಮನಮೆಚ್ಚಿದ ಹುಡುಗಿ’ (Manamecchidahudugi) ಮೂರು ಸಿನಿಮಾಗಳನ್ನು ಬ್ಯಾಕ್ ಟು ಬ್ಯಾಕ್ ಹಿಟ್ ಕೊಡುವ ಮೂಲಕ ಹ್ಯಾಟ್ರಿಕ್ ಹೀರೋ ಆಗಿ ಚಿತ್ರರಂಗದಲ್ಲಿ ಗಟ್ಟಿನೆಲೆ ಕಂಡರು.

125ಕ್ಕೂ ಹೆಚ್ಚು ಸಿನಿಮಾಗಳಲ್ಲಿ ನಟಿಸಿರುವ 60ರ ವಯಸ್ಸಿನ ಎಂಗ್ ಆ್ಯಂಡ್ ಎನರ್ಜಿಟಿಕ್ ಹೀರೋ ಶಿವಣ್ಣಗೆ ಇಂದು 37 ವರ್ಷಗಳಾಗಿದೆ. `ವೇದ’ (Vedha Film) ಚಿತ್ರದ ಸೂಪರ್ ಸಕ್ಸಸ್ (Success) ನಂತರ ಈ ವರ್ಷ ಅರ್ಧ ಡಜನ್ ಚಿತ್ರಗಳು ಶಿವಣ್ಣ ಕೈಯಲ್ಲಿದೆ. ನೆಚ್ಚಿನ ನಟನ ಜರ್ನಿಗೆ ಶುಭ ಹಾರೈಸುತ್ತ ಅವರ ಸಿನಿಮಾಗಾಗಿ ಅಭಿಮಾನಿಗಳು ಕಾಯ್ತಿದ್ದಾರೆ.

ಶಿವಣ್ಣ ಕೈಯಲ್ಲಿ ಶ್ರೀನಿ ನಿರ್ದೇಶನದ `ಘೋಸ್ಟ್’, `ಭೈರತಿ ರಣಗಲ್’, ರಜನಿಕಾಂತ್ ಜೊತೆ `ಜೈಲರ್’, ಧನುಷ್ ಜೊತೆ `ಕ್ಯಾಪ್ಟನ್ ಮಿಲ್ಲರ್’ ಚಿತ್ರಗಳಲ್ಲಿ ಶಿವಣ್ಣ ಬ್ಯುಸಿಯಾಗಿದ್ದಾರೆ.